Hipochondrija

Hipochondrija ( – 'esantis po krūtinkauliu') – pernelyg didelis susirūpinimas sveikata, ligų ieškojimas jų net nesant.

Asmuo, kuriam būdinga hipochondrija, skundžiasi įvairiais simptomais (pvz., širdies plakimu, padidėjusiu prakaitavimu, stuburo, sąnarių skausmais), tačiau atliekant pakartotinius medicinos tyrimus jų priežasties rasti nepavyksta; nepaisant to, asmuo vis tiek dažnai lankosi pas gydytojus, kuriems nepavyksta įtikinti, kad jis fizinių sveikatos problemų neturi, nepaiso jų patarimų. Pasitaiko, kad asmenį vargina įsitikinimas, kad jis serga mirtina liga. Jei patiriama priepuolių, sergantysis dar labiau baiminasi mirties.Medicinos enciklopedija, I tomas, Valstybinė enciklopedijų leidykla, Vilnius, 1991. p. 328.

Hipochondrija tiek pat dažnai pasitaiko ir vyrams, ir moterims. Ją gydant, pasitelkiama psichoterapija, psichotropiniai vaistai.Hipochondrija. Visuotinė lietuvių enciklopedija. Nuoroda tikrinta 2024-06-03.

 Išnašos 

Kategorija:Psichologija
Kategorija:Psichikos sutrikimai